da en da nl ca da da de es da da da da da da da da da da da da en en da da cs da da da da da de da da da da da da da da da da da da da nl da en da da es nl da
Det er god business at tænke børnerettigheder ind i sin virksomhedspraksis | UNICEF Danmark
15.9.2022 00:01:00 CEST | UNICEF Danmark
Sammen med LEGO Group samler UNICEF Danmark 17 store nordiske virksomheder til rundbordskonference om erhvervslivets indvirkning på børns rettigheder.
IKEA, Pandora og Nokia er blandt de i alt 17 virksomheder, der er på gæstelisten, når UNICEF Danmark og LEGO Group i dag er værter ved en online rundbordskonference. Her mødes repræsentanter fra nogle af nordens største virksomheder for at udveksle erfaringer om beskyttelse og fremme af børns rettigheder i deres virksomhedspraksis.
Det er i år ti år siden, at UNICEF var med til at nedfæste ti globale principper for, hvordan virksomheder kan være med til at sikre børns rettigheder. De såkaldte CRB-principper, Children's Rights and Business, udstikker blandt andet retningslinjer for, hvordan man laver ansvarlig markedsføring til børn, hvordan man som virksomhed begrænser sit klimaaftryk af hensyn til børn og kommende generationer, og hvordan man sikrer sine ansatte gode, familievenlige vilkår gennem hele værdikæden - også i de producerende led. For eksempel i forbindelse med barsel.
I de ti år er der sket meget, og virksomheder har i dag endnu større indvirkning på børns sikkerhed og velbefindende. Derfor er det vigtigt at have børns rettigheder for øje og at dele erfaringer, inspiration, ideer og viden om, hvordan virksomheder både kan beskytte og fremme børns rettigheder. Det er UNICEF Danmarks håb, at flere virksomheder vil tænke principperne for børnerettigheder ind i deres CSR og ESG-strategier:
”Det er både sund fornuft og god forretning at tænke børns rettigheder ind i sin forretningspraksis. Det er der virksomheder, der allerede gør, og deres erfaringer og viden vil vi gerne være med til at dele, så endnu flere fremover vil tage større ansvar for børns rettigheder. Vi skal have åbnet øjnene for de forretningsmæssige fordele, der er ved at være en ansvarlig virksomhed, hvad angår børns rettigheder. Hvis ens ansatte har et arbejdsliv, der harmonerer med et familieliv, vil de typisk være mere dedikerede og blive længere i virksomheden,” siger Susanne Dahl, generalsekretær i UNICEF Danmark, forud for dagens rundbordskonference.
LEGO var en af de første virksomheder til at tage principperne til sig i 2013:
”I LEGO har vi kastet os helhjertet ind i at efterleve de ti principper for Children’s Rights and Business. Som virksomhed har vi et ansvar for at sikre, at når vi har kontakt med børn, sætter vi deres interesser først, respekterer deres rettigheder og støtter deres trivsel. Siden 2015 er vi gået sammen med UNICEF som fortalere for principperne til inspiration for andre virksomheder,” siger Marie Enemark Olsen, direktør for Responsible Child Engagement hos LEGO Group
Dagens konference er den første af i alt fire. Der vil være et overordnet fokus på online marketing, databeskyttelse af børn og digitale produkter og designs. Næste konference handler om klima. Den afholdes den 18. oktober, og her er det den svenske UNICEF-komité og IKEA, der er værter.
Line KørnerPressemedarbejder, UNICEF Danmark
Information om UNICEF Danmark
Følg pressemeddelelser fra UNICEF Danmark
Skriv dig op her, og modtag pressemeddelelser på e-mail. Indtast din e-mail, klik på abonner, og følg instruktionerne i den udsendte e-mail.
Flere pressemeddelelser fra UNICEF Danmark
UNICEF CUP runder 1 million vacciner til verdens udsatte børn22.9.2022 07:03:24 CEST | Pressemeddelelse
I lørdags var UNICEF Cup tilbage i Ceres Arena, hvor nogle af landets bedste skuespillere, komikere, tidligere landsholdsstjerner og AGF-legender bød på underholdning, drama og til tider flot fodbold. Den velgørende fodboldturnering rundede samtidig målet om en samlet donation på en million vacciner til UNICEF.
Nyt valgmanifest skal inspirere politikere til kampen for bedre børneliv19.9.2022 07:12:24 CEST | Pressemeddelelse
Mere børneinddragelse, massiv investering i børn og en reel implementering af børns rettigheder i lovgivning og praksis. Det er de principper, UNICEF Danmark mener bør være pejlemærker for politikere efter det kommende folketingsvalg. I et nyt valgmanifest guider børneorganisationen politikere til at skabe positive forandringer med 15 konkrete forslag til handling.
UNICEF CUP: Danske stjerner er igen klar til velgørende fodboldfest i Aarhus7.9.2022 10:08:29 CEST | Pressemeddelelse
Efter tre års corona-pause er Danmarks mest velgørende fodboldturnering tilbage, når Ceres Arena åbner dørene til UNICEF Cup lørdag den 17. september. Her kæmper nogle af landets bedste skuespillere, komikere, sportsværter, tidligere fodboldstjerner og AGF-legender om æren og den prestigefyldte pokal. Hele overskuddet fra turneringen går til UNICEF’s arbejde med at hjælpe børn verden over.
UNICEF lancerer podcast med Maria Jencel om ligestilling30.8.2022 12:00:00 CEST | Pressemeddelelse
På torsdag udkommer podcasten De Usynlige Kvinders Klub af Maria Jencel. Sammen med gæster som Astrid Haug, Oh Land og Emma Holten dykker den populære radiovært i seks afsnit ned i, hvordan verden er indrettet til mænd.
H.K.H. Kronprinsessen besøgte UNICEF Danmarks kontor i Grønland25.8.2022 13:30:33 CEST | Pressemeddelelse
H.K.H. Kronprinsessen besøgte onsdag UNICEF Danmarks kontor i Grønland. Under mødet fik Kronprinsessen indblik i UNICEFs arbejde for fremme børns rettigheder og trivsel i landet.
I vores nyhedsrum kan du læse alle vores pressemeddelelser, tilgå materiale i form af billeder og dokumenter samt finde vores kontaktoplysninger.
Via Ritzau, Ritzaus pressetjeneste
+45 33 30 00 00
Store Kongensgade 14, 1264 København K
© Via Ritzau, Ritzaus pressetjeneste 2022